**Marek Viedenský** (s. 18. elokuuta 1990 Handlová, Tšekkoslovakia) on slovakialainen jääkiekkoilija, joka pelaa slovakialaisessa HKm Zvolenissa. Hän on pelipaikaltaan keskushyökkääjä ja laukoo oikealta.

Ura
---

### Seuraura

Viedenský vietti junioriuransa lähinnä MHC Prievidzassa. Hän siirtyi 16-vuotiaana HK Dukla Trenčíniin kaudeksi 2006–2007. Kesken kauden 2007–2008 Viedenský palasi kuitenkin Prievidzaan. WHL-joukkue Prince George Cougars varasi hänet 69. pelaajana CHL:n varaustilaisuudessa 2008. Viedenský siirtyi joukkueeseen kaudeksi 2008–2009 ja hän oli Cougarsin kolmanneksi paras pistemies Dana Tyrellin kanssa tehoilla 16+24=40.

San Jose Sharks varasi Viedenskýn seitsemännellä kierroksella 189. pelaajana NHL:n varaustilaisuudessa 2009. Hän siirtyi kesken kauden 2009–2010, tammikuussa 2010 Cougarsista Saskatoon Bladesiin, jonka paras maalintekijä Viedenský oli kevään 2010 pudotuspeleissä kymmenellä osumallaan. WHL-kautensa päätteeksi, huhtikuussa 2010 hän siirtyi amatööritry-out -sopimuksella AHL-joukkue Worcester Sharksiin. Viedenský ei kuitenkaan saanut joukkueessa loppukaudella tililleen otteluakaan. Sibir Novosibirsk varasi hänet 80. pelaajana KHL:n varaustilaisuudessa 2010. Toukokuussa Viedenský teki kolmivuotisen tulokassopimuksen San Jose Sharksin kanssa. Hän pelasi vielä kauden 2010–2011 kuitenkin Bladesin vahvuudessa. Viedenský toimi joukkueen varakapteenina ja oli Bladesin paras pistemies ja maalintekijä tehoilla 36+52=88, joilla hän sijoittui koko WHL:n pistepörssissä kymmenenneksi.

Kaudeksi 2011–2012 Viedenský siirtyi San Jose Sharksin organisaatioon. Hän pelasi koko kauden farmijoukkue Worcester Sharksissa, jossa AHL:n tulokaskausi toi 52 runkosarjaottelussa tehot 5+6=11. Kauden 2012–2013 Viedenský vietti lähinnä Worcesterin ja ECHL-joukkue San Francisco Bullsin välillä. Elokuussa 2013 hän teki vuoden mittaisen jatkosopimuksen San Jose Sharksin kanssa. Viedenský pelasi kauden 2013–2014 taas kokonaan Worcesterissa.

Viedenský siirtyi kaudeksi 2014–2015 vuoden mittaisella sopimuksella SM-liigajoukkue Hämeenlinnan Pallokerhoon. Hän teki siellä teki 56 runkosarjaottelussa 32 tehopistettä (11+21). Heinäkuussa 2015 Viedenský teki vuoden mittaisen sopimuksen KHL-joukkue HC Slovan Bratislavan kanssa. Maaliskuussa 2016 hän teki joukkueen kanssa vuoden mittaisen jatkosopimuksen.

### Maajoukkueura

Viedenský edusti Slovakiaa MM-kilpailuissa vuosina 2014, 2015 ja 2016. Viimeisimmässä turnauksessa hänet palkittiin alkulohkossa Kanadaa vastaan pelatun ottelun päätteeksi joukkueensa ottelun parhaana pelaajana. Yhteensä Viedenský on pelannut 46 A-maaottelua tehopistein 6+16=22.

Viedenský pelasi myös alle 20-vuotiaiden MM-kilpailuissa vuosina 2009 ja 2010. Ensimmäisessä turnauksessa hänet palkittiin Venäjää vastaan pelatun, Slovakian 5–2-tappioon päättyneen pronssiottelun päätteeksi Slovakian ottelun parhaana pelaajana. Jälkimmäisessä turnauksessa hänet palkittiin joukkueensa yhtenä kolmesta parhaasta pelaajasta.

Viedenský pelasi myös alle 18-vuotiaiden MM-kilpailuissa vuonna 2008, jolloin hän voitti Slovakian sisäisen tehotilaston lukemalla +4. Viedenský palkittiin turnauksen Venäjää vastaan avausottelun päätteeksi joukkueensa ottelun parhaana pelaajana.

Muuta
-----

Viedenskýn pikkuveli Matúš pelaa MšHK Prievidzassa Slovakian toiseksi korkeimmalla sarjatasolla 1. hokejová liga SR:ssä.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | HK Dukla Trenčín | Slovakia U20 | 37 | 6 | 4 | 10 | 24 | – | – | – | – | – |
| 2007–2008 | HK Dukla Trenčín | Slovakia U20 | 40 | 12 | 16 | 28 | 30 | – | – | – | – | – | U18 | 6 | 1 | 5 | 6 | 6 |
|  | HC Prievidza | Slovakia U20 2 | 8 | 4 | 14 | 18 | 2 | – | – | – | – | – |
| 2008–2009 | Prince George Cougars | WHL | 59 | 16 | 24 | 40 | 34 | 4 | 2 | 0 | 2 | 2 | JMM | 7 | 0 | 4 | 4 | 4 |
| 2009–2010 | Prince George Cougars | WHL | 31 | 4 | 21 | 25 | 37 | – | – | – | – | – | JMM | 6 | 1 | 5 | 6 | 0 |
|  | Saskatoon Blades | WHL | 30 | 16 | 18 | 34 | 27 | 10 | 7 | 3 | 10 | 0 |
| 2010–2011 | Saskatoon Blades | WHL | 63 | 36 | 52 | 88 | 52 | 10 | 1 | 5 | 6 | 4 |
| 2011–2012 | Worcester Sharks | AHL | 52 | 5 | 6 | 11 | 14 | – | – | – | – | – |
| 2012–2013 | San Francisco Bulls | ECHL | 20 | 8 | 11 | 19 | 22 | – | – | – | – | – |
|  | Worcester Sharks | AHL | 14 | 4 | 2 | 6 | 4 | – | – | – | – | – |
| 2013–2014 | Worcester Sharks | AHL | 54 | 6 | 17 | 23 | 27 | – | – | – | – | – | MM | 7 | 3 | 1 | 4 | 4 |
| 2014–2015 | HPK | SM-liiga | 56 | 11 | 21 | 32 | 12 | – | – | – | – | – | MM | 7 | 1 | 0 | 1 | 6 |
| 2015–2016 | HC Slovan Bratislava | KHL | 57 | 10 | 13 | 23 | 26 | 3 | 1 | 0 | 1 | 2 | MM | 6 | 0 | 4 | 4 | 0 |
| 1 kausi | yhteensä | KHL | 57 | 10 | 13 | 23 | 26 | 3 | 1 | 0 | 1 | 2 |
| 3 kautta | yhteensä | AHL | 120 | 15 | 25 | 40 | 45 | – | – | – | – | – |
| 1 kausi | yhteensä | SM-liiga | 56 | 11 | 21 | 32 | 12 | – | – | – | – | – |

Lähteet
-------

* Marek Viedenský The Internet Hockey Databasessa (englanniksi)
* Marek Viedenský *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Marek Viedenský *Elite Prospects*. Everysport Media Group AB.  (englanniksi)
2. 1 2  Marek Viedenský The Internet Hockey Databasessa (englanniksi)
3. ↑  Blades Acquire Viedensky From Prince George  10.1.2010. OurSports Central. Viitattu 16.6.2014. (englanniksi)
4. ↑  Worcester Sharks take Games 2 and 3 vs. Devils for Series lead  19.4.2010. Worcester Sharks.  Arkistoitu 13.5.2014. Viitattu 16.6.2014. (englanniksi)
5. ↑  Sharks Re-Sign Forward Marek Viedensky  2.8.2013. SAN JOSE, California:  San Jose Sharks. Viitattu 16.6.2014. (englanniksi)
6. ↑  HPK sopimukseen kookkaan Sharks-hyökkääjän kanssa *Jatkoaika.com*.  16.6.2014. Jatkoaika r.y. Viitattu 16.6.2014.
7. ↑  Viedenský siirtyy kotimaahansa – uudeksi osoitteeksi Bratislava ja KHL *Jatkoaika.com*.  8.7.2015. Jatkoaika r.y. Viitattu 8.7.2015.
8. ↑  Marek Viedenský zostáva v Slovane!  24.3.2016. HC Slovan.sk. Viitattu 11.8.2016. (slovakiksi)
9. ↑  BEST PLAYER OF THE GAME SELECTED BY THE TEAM (pdf)  22.5.2016. IIHF. Viitattu 8.7.2015. (englanniksi)
10. ↑  BEST PLAYERS PER GAME (pdf)  6.1.2009. IIHF. Viitattu 8.7.2015. (englanniksi)
11. ↑  BEST PLAYERS PER GAME (pdf)  23.4.2008. IIHF. Viitattu 8.7.2015. (englanniksi)